
Esselamu alejke  

Interesuje me znacenje ovog ajeta Allah vas nagradio


Ima vjernika koji ispunjavaju zavjet dat Allahu,ima ih koji su poginuli,ima ih koji to ocekuju nisu nista promenili.


(El-Ahzab 23)


* 
* 
* 
* 
* 
* 
* 

 
Koje je značenje ovog ajeta?

Alejkumuselam.


“Ima vjernika koji ispunjavaju zavjet dat Allahu, ima ih koji su poginuli, i ima ih koji to očekuju – nisu ništa izmijenili.” (El-Ahzab, 23).


Prenosi se da je Enes radijallahu anhu, rekao: “Moj amidža Enes b. Nadr nije učestvovao u Bitki na Bedru, pa je rekao: Allahov Poslaniče, bio sam odsutan od prve borbe u kojoj si se ti borio protiv idolopoklonika. Ako mi Allah još pruži priliku za borbu protiv idolopoklonika, vidjet ćeš šta ću napraviti.” Pa kada je bila Bitka na Uhudu i muslimani bili izloženi opasnosti (poraza), on je rekao: “Bože moj, ispričavam Ti se za ono što ovi (povlačenjem) učiniše, (mišljaše na svoje drugove), a ponovo se odričem pred Tobom onoga što ovi učiniše (smjerajući na idolopoklonike).” Potom je prošao naprijed, pa se okrenuo Sa’du ibn Mu’azu i rekao mu: “O, Sa’du b. Mu’azu, želim ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***! Tako mi Gospodara Nadra, ja osjećam njegov miris ispred Uhuda.” Sa’d je kasnije rekao: – Allahov Poslaniče, nisam u mogućnosti da opišem ono što je on tada počinio. – Kasnije smo na njemu našli- pripovijeda Enes, osamdeset i nekoliko rana od sablje, uboda koplja ili strijele; našli smo ga ubijena, a Idolopoklonici su ga iznakazili toliko da ga je prepoznala samo njegova sestra po njegovim jagodicama. – Smatramo – kaže Enes – da se na njega i njemu slične odnosi ovaj ajet: “Ima vjernika koji ispunjavaju zavjet dat Allahu … ” pa do kraja ajeta. (Buhari)


Dakle, on je ispunio zavjet koji je dao.


Ima ih koji su poginuli na Bedru, Uhudu, i na ostalim bitkama, a ima ih koji čekaju taj dan da se bore i poginu, nisu izmijenili svoje obećenja poput munafika.


